2629 


02002292802030008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 229 


28 Φεβρουάριου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έγκριση υπερωριακής απασχόλησης δύο μετακλη¬ 
τών υπαλλήλων του γραφείου του Γενικού Γραμμα¬ 
τέα Απόδημου Ελληνισμού. 1 

Τροποποίηση της Φ.639/447/14-08-02 ΑΥΟ (ΦΕΚ 

109/Β/23-08-02)". 2 

Προϋποθέσεις, δικαιολογητικά, διαδικασία παραλα¬ 
βής με απαλλαγή από τον Ε.Φ.Κ. και έλεγχος νόμι¬ 
μης χρησιμοποίησης πετρελαίου εσωτερικής καύ¬ 


σης (ϋΙΕδΕί) που προορίζεται να χρησιμοποιηθεί 
αποκλειστικά ως ηλεκτρομονωτικό υλικό ηλεκτρι¬ 
κών μετασχηματιστών. 3 

Καθορισμός του αριθμού των μαθητών που θα εισα- 
χθούν στα Ανώτατα Στρατιωτικά Εκπαιδευτικά 
Ιδρύματα (ΑΣΕΙ) και στις Ανώτερες Στρατιωτικές 
Σχολές Υπαξιωματικών (ΑΣΣΥ) κατά το ακαδημαϊκό 


έτος 2003-2004" . 4 

Σύσταση Επιτροπής του άρθρου 19 παρ. 6 του Ν. 

3028/2002 . 5 

Χορήγηση άδειας άσκησης επαγγέλματος Κοινωνικού 
Λειτουργού στην Δούνια Γεωργία του Νικολάου... 6 

Χορήγηση άδειας άσκησης επαγγέλματος Κοινωνικού 
Λειτουργού στη Τσαμάίδη Μαρία του Παναγιώτη. 7 
Χορήγηση άδειας άσκησης επαγγέλματος Κοινωνικού 
Λειτουργού στην Κωνσταντίνου Παναγιώτα του Χα- 

ραλάμπου. 8 

Χορήγηση άδειας άσκησης επαγγέλματος Κοινωνικού 
Λειτουργού στην Μηνογιάννη Γκαϊδατζή Ζίβκατου 
Σωκράτη. 9 


ΑΠΟΦΑΣΕΙ Σ 

Αριθ. 2/5537/0022 (1) 


Έγκριση υπερωριακής απασχόλησης δύο μετακλητών 
υπαλλήλων του γραφείου του Γενικού Γραμματέα 
Απόδημου Ελληνισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του Π.Δ. 104/83 "Αρμοδιότητες της 
Γ.Γ.Α.Ε." (ΦΕΚ49/Α). 


2. Τις διατάξεις του Π.Δ. 131/89 "Οργάνωση υπηρεσιών 
της Γ.Γ.Α.Ε" (ΦΕΚ64/Α). 

3. Τις διατάξεις του Π.Δ.155/93 "Μεταφορά Γ.Γ.Α.Ε. στο 
ΥΠΕΞ" (ΦΕΚ164/Α). 

4. Τα άρθρα του Ν. 1558/85 "Κυβέρνηση και Κυβερνητι¬ 
κά Όργανα" (ΦΕΚ137/Α). 

5. Τις διατάξειςτου άρθρου 13του Ν. 1288/82 (ΦΕΚ 120/Α). 

6. Τις διατάξειςτου Ν. 2470/97 "Αναμόρφωση Μισθολο¬ 
γίου" (ΦΕΚ 40/Α/97). 

7. Τις διατάξεις του Ν. 2592/98 (ΦΕΚ 57/Α/98). 

8. Την 2042001/6553/0022/6.6.97 Εγκύκλιο του Γενικού 
Λογιστηρίου του Κράτους. 

9. Την 391 /22.1.03 Έγκριση Υπερωριακής Εργασίας της 
Δ/νσης Κοιν. Επιθεώρησης Αθηνών του Υπ. Εργασίας και 
Κοινωνικών Ασφαλίσεων. 

10. Το ΠΔ 388/01 "Διορισμός Υφυπουργού Εξωτερικών 
Γ.Μαγκριώτη" (ΦΕΚ254/Α/01) 

11. Την ΑΣ 1264/1.11.01 απόφαση του Πρωθυπουργού 
και Υπουργού Εξωτερικών "Καθορισμός αρμοδιοτήτων 
του Υφ. Εξωτερικών Ιωάννη Μαγκριώτη" (ΦΕΚ 1486/Β). 

12. Το γεγονός ότι υπάρχει εγγεγραμμένη πίστωση 
ύψους 142.000 ΕΥΡΩ. ΚΑΕ511, αποφασίζουμε: 

Εγκρίνουμε την υπερωριακή απασχόληση για το από 
1.1.03 30.06.03 χρονικό διάστημα (Α’ εξάμηνο) για (2) δύο 
μετακλητούς υπαλλήλους (Ειδικού Συμβούλου και Ειδι¬ 
κού Συνεργάτη) του γραφείου του Γενικού Γραμματέα 
Απόδημου Ελληνισμού με σύμβαση ιδιωτικού δικαίου ορι¬ 
σμένου χρόνου, πέρα από το νόμιμο ωράριο, μέχρι 20 
ώρες το μήνα στον καθένα. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

Γ. ΦΛΩΡΙΔΗΣ ΙΩΑΝΝΗΣ ΜΑΓΚΡΙΩΤΗΣ 

-♦- 

Αριθ. Φ.161/98 (2) 

Τροποποίηση της Φ.639/447/14-08-02 ΑΥΟ 
(ΦΕΚ 1109/Β/23-08-2002)". 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 63 του Ν. 2960/01 "Εθνικός 
Τελωνειακός Κώδικας" (ΦΕΚ 265 Α). 

2. Τις διατάξεις των Φ 639/447/14.8.2002 και 
Φ.919/636/09.12.2002 ΑΥΟ σχετικά με τη σύσταση και λει¬ 
τουργία φορολογικών αποθηκών. 

3. Τις διατάξεις του άρθρου 29 Α'του ν. 1558/1985 "Κυ¬ 
βέρνηση και Κυβερνητικά όργανα" (Φ.Ε.Κ.137 Α'), όπως 
προστέθηκε με το άρθρο 27τουν. 2081/92 (Φ.Ε.Κ.154 Α') 
και τροποποιήθηκε με το άρθρο 1 παρ. 2 α του ν. 2469/97 
(Φ.Ε.Κ. 38 Α'). 

4. Την 1100383/1330/Α0006/31.10.2001 Απόφαση του 
Υπουργού Οικονομικών "Καθορισμός Αρμοδιοτήτων του 
Υφυπουργού Οικονομικών" (ΦΕΚ1485 Β'). 

5. Την ανάγκη να λειτουργούν, κατ’ εξαίρεση, τα εφο- 
διαστικά δεξαμενόπλοια - σλέπια και ως φορολογικές 
αποθήκες σε εξαιρετικές περιπτώσεις και εφ’ όσον ειδικοί 
λόγοι το δικαιολογούν. 

6. Ότι από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού, απο¬ 
φασίζουμε: 

1. Στο τέλος της παραγράφου 1γ , πρώτη περίπτωση, 
του άρθρου 3 της αριθ.Φ.639/447/14.8.2002 Α.Υ.Ο. προ¬ 
στίθεται το ακόλουθο εδάφιο: 

"Επιτρέπεται επίσης σε εξαιρετικές περιπτώσεις, όταν 
ειδικοί λόγοι το δικαιολογούν, τα δεξαμενόπλοια - σλέπια 
που λειτουργούν ως εφοδιαστικά-μεταφορικά, να χαρα¬ 
κτηρίζονται, με έγκριση της Γενικής Διεύθυνσης Τελωνεί¬ 
ων και ως ειδικές φορολογικές αποθήκες για συγκεκριμέ¬ 
νη χρονική περίοδο, για συγκεκριμένο είδος καυσίμου και 
για την εξυπηρέτηση συγκεκριμένου σκοπού". 

2. Η ισχύς της Απόφασης αυτής αρχίζει από την 26η Φε¬ 
βρουάριου 2003. 

3. Η απόφαση αυτή να δημοσιευτεί στην Εφημερίδατης 
Κυβερνήσεως. 

Αθήνα, 24 Φεβρουάριου 2003 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. Φ.157/97 (3) 

Προϋποθέσεις, δικαιολογητικά, διαδικασία παραλαβής 
με απαλλαγή από τον Ε.Φ.Κ. και έλεγχος νόμιμης χρη¬ 
σιμοποίησης πετρελαίου εσωτερικής καύσης 
(ϋΙΕδΕΕ) που προορίζεται να χρησιμοποιηθεί απο¬ 
κλειστικά ως ηλεκτρομονωτικό υλικό ηλεκτρικών με¬ 
τασχηματιστών 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της περίπτωσης στ' της παραγράφου 1 
του άρθρου 78του Ν. 2960/2001 (ΦΕΚ265/Α'). 

2. Τη διάταξη της παραγράφου 4 του ιδίου ως άνω άρ¬ 
θρου και Νόμου, με την οποία εξουσιοδοτείται ο Υπουρ¬ 
γός Οικονομίας και Οικονομικών για τον καθορισμό των 
λεπτομερειών εφαρμογής και τον τρόπο ελέγχου της νό¬ 
μιμης χρησιμοποίησης των παραλαμβανομένων με μερι¬ 
κή ή ολική απαλλαγή από τον Ε.Φ.Κ. πετρελαιοειδών προϊ¬ 
όντων. 

3. Την ανάγκη καθιέρωσης διαδικασίας παρακολούθη¬ 
σης της παραλαβής και ελέγχου της νόμιμης χρησιμοποί¬ 
ησης του πετρελαίου εσωτερικής καύσης (ϋΙΕδΕΕ), που 
υπάγεται στους κωδικούς Σ.Ο. 27.10.19.41.00 και 
27.10.19.45.00 και παραλαμβάνεται με απαλλαγή από τον 


Ε.Φ.Κ., προκειμένου να χρησιμοποιηθεί αποκλειστικά ως 
ηλεκτρομονωτικό υλικό ηλεκτρικών μετασχηματιστών. 

4. Την 1100383/1330/Α0006/31-10-2001 (ΦΕΚ 1485/Β') 
Κοινή Απόφαση του Πρωθυπουργού και του Υπουργού 
Οικονομικών "Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών”. 

5. Το γεγονός ότι η απόφαση αυτή δεν συνεπάγεται δα¬ 
πάνη σε βάρος του Κρατικού Προϋπολογισμού, δεδομέ¬ 
νου ότι θεσπίζονται διαδικασίες εφαρμογής διατάξεων 
του ν. 2960/2001, αποφασίζουμε: 

Ορίζουμε τις προϋποθέσεις, τα δικαιολογητικά παρα¬ 
λαβής, καθώς και τη διαδικασία παρακολούθησης και 
ελέγχου της νόμιμης χρησιμοποίησης του πετρελαίου 
εσωτερικής καύσης (ϋΙΕδΕΕ), που υπάγεται στους κωδι¬ 
κούς Σ.Ο. 27.10.19.41.00 και 27.10.19.45.00 και παρα- 
λαμβάνεται με απαλλαγή από τον Ε.Φ.Κ., προκειμένου να 
χρησιμοποιηθεί αποκλειστικά ως ηλεκτρομονω-τικό υλι¬ 
κό ηλεκτρικών μετασχηματιστών, ως ακολούθως: 

Άρθρο 1 

Δικαιούχοι - Αρμόδια Αρχή 

1. Δικαιούχοι παραλαβής πετρελαίου εσωτερικής καύ¬ 
σης (ϋΙΕδΕΕ) των κωδικών Σ.Ο. 27.10.19.41.00 και 
27.10.19.45.00 με απαλλαγή από τον Ε.Φ.Κ. είναι βιομη¬ 
χανίες ή βιοτεχνίες κατασκευής ή συναρμολόγησης ηλε¬ 
κτρικών μετασχηματιστών. 

2. Αρμόδια Αρχή για τη χορήγηση της απαλλαγής από 
τον Ε.Φ.Κ. και την παρακολούθηση και τον έλεγχο της νό¬ 
μιμης χρησιμοποίησης είναι η Τελωνειακή Αρχή στη χω¬ 
ρική δικαιοδοσία της οποίας είναι εγκατεστημένη η δικαι¬ 
ούχος βιομηχανία ή βιοτεχνία κατασκευής ή συναρμολό¬ 
γησης ηλεκτρικών μετασχηματιστών. 

Άρθρο 2 

Καθορισμός παραγωγικής δυναμικότητας 

1. Η δικαιούχος βιομηχανία ή βιοτεχνία κατασκευής ή 
συναρμολόγησης ηλεκτρικών μετασχηματιστών θα πρέ¬ 
πει να υποβάλλει στην αρμόδια Τελωνειακή Περιφέρεια, 
σχετική αίτηση στην οποία να αναφέρονται: 

α. Η επωνυμία της βιομηχανίας ή βιοτεχνίας. 

β. Ο τόπος εγκατάστασης του εργοστασίου και των χώ¬ 
ρων αποθήκευσης του πετρελαίου εσωτερικής καύσης 
ΡΕδΕΕ). 

γ. Οι ποσότητες πετρελαίου εσωτερικής καύσης που 
απαιτούνται για την κάλυψη των αναγκών κατασκευής ή 
συναρμολόγησης ηλεκτρικών μετασχηματιστών για ένα 
έτος. 

2. Μετά την υποβολή της προαναφερόμενης αίτησης ο 
αρμόδιος Προϊστάμενος της Τελωνειακής Περιφέρειας, 
συγκαλεί Επιτροπή, αποτελούμενη από τελωνειακό, χημι¬ 
κό και υπάλληλο του αρμόδιου τομέα του Υπουργείου 
Ανάπτυξης, η οποία, ύστερα από έλεγχο των στοιχείων ή 
από επιτόπιο έρευνα στις εγκαταστάσεις της βιομηχανίας 
ή βιοτεχνίας, καθορίζει την ετήσια παραγωγική δυναμικό- 
τητάτης, συντάσσοντας σχετικό πρακτικό που υποβάλλει 
στην αρμόδια Τελωνειακή Αρχή παρακολούθησης και 
ελέγχου. 

Άρθρο 3 

Δικαιολογητικά παραλαβής 

Για την παραλαβή της κατά το προηγούμενο άρθρο κα¬ 
θορισμένης ποσότητας πετρελαίου εσωτερικής καύσης 
(ϋΙΕδΕΕ) η ενδιαφερόμενη βιομηχανία ή βιοτεχνία, με την 

τήρηση της διαδικασίας που προβλέπεται από τις ισχύ- 
ουσες διατάξεις, καταθέτει στην αρμόδια Τελωνειακή Αρ¬ 
χή παραλαβής εισαγωγής, τα εξής πρόσθετα δικαιολογη- 
τικά: 

1. Άδεια ή βεβαίωση του Υπουργείου Ανάπτυξης ότι η 
παραλήπτρια είναι αναγνωρισμένη βιομηχανία ή βιοτε¬ 
χνία κατασκευής ή συναρμολόγησης ηλεκτρικών μετα¬ 
σχηματιστών. 

2. Άδεια εγγεγραμμένου επιτηδευματία σύμφωνα μετις 
διατάξεις της παραγράφου 2 του άρθρου 5 της Δ. 
424/277/19.3.1993 ΑΥΟ (ΦΕΚ 242/Β'). 

3. Εγγύηση τραπεζική, ασφαλιστήριο συμβόλαιο ή αξιό¬ 
χρεη προσωπική εγγύηση τρίτου προσώπου, που καλύ¬ 
πτει το ποσό της παρεχόμενης φορολογικής απαλλαγής, 
για την περίπτωση που διαπιστώνεται από τον έλεγχο ότι 
το πετρέλαιο δεν χρησιμοποιήθηκε νόμιμα. 

4. Υπεύθυνη δήλωση του Ν. 1599/86, με την οποία δη¬ 
λώνεται ότι το πετρέλαιο θα χρησιμοποιηθεί αποκλειστι¬ 
κά από την ίδια τη βιομηχανία ή βιοτεχνία και δεν θα δια¬ 
τεθεί σε άλλο πρόσωπο ή για άλλη χρήση χωρίς προη¬ 
γούμενη άδεια της Τελωνειακής Αρχής και την καταβολή 
των φορολογικών επιβαρύνσεων που αναλογούν. Επί¬ 
σης, δηλώνεται ο τόπος αποθήκευσης του πετρελαίου, 
απαγορευμένης της μεταφοράς του έξω από το εργο¬ 
στάσιο χωρίς άδεια της Τελωνειακής Αρχής ελέγχου. 

Άρθρο 4 

Υποχρεώσεις των δικαιούχων βιομηχανιών ή βιοτεχνιών 

Οι βιομηχανίες ή βιοτεχνίες κατασκευής ή συναρμολό¬ 
γησης ηλεκτρικών μετασχηματιστών, που παραλαμβά- 
νουν με απαλλαγή από τον Ε.Φ.Κ. πετρέλαιο εσωτερικής 
καύσης (ΩΙΕ3ΕΕ) για νατό χρησιμοποιήσουν αποκλειστι¬ 
κά ως ηλεκτρομονωτικό υλικό των μετασχηματιστών αυ¬ 
τών, υποχρεούνται: 

1. Να τηρούν βιβλίο γραμμογραφημένο εισερχομένω- 
νεξερχόμενων προϊόντων, θεωρημένο από την αρμόδια 
Τελωνειακή Αρχή ελέγχου. Στο βιβλίο αυτό θα καταχω- 
ρούνται χωρίς ελλείψεις, διακοπές, ή ξέσματα τα εξής: 

α. Οι παραλαμβανόμενες ποσότητες πετρελαίου εσω¬ 
τερικής καύσης (0ΙΕ3ΕΕ), ο αριθμός και η ημερομηνία 
του παραστατικού εισαγωγής ή παραλαβής καθώς και ο 
αριθμός τιμολογίου δελτίου αποστολής. 

β. Οι χρησιμοποιηθείσες ποσότητες πετρελαίου εσωτε¬ 
ρικής καύσης (ϋΙΕ3ΕΕ). 

γ. Ο αριθμός των κατασκευασθέντων ή συναρμολογη- 
θέντων ηλεκτρικών μετασχηματιστών. Ο αριθμός και η 
ημερομηνία των τιμολογίων πώλησης ή άλλων εγγράφων 
που εκδόθηκαν σύμφωνα με τον Κ.Β.Σ., καθώς και η σελί¬ 
δα του επίσημου βιβλίου Κ.Β.Σ. της επιχείρησης στο 
οποίο έχουν καταχωρηθεί. 

δ. Κάθε άλλη λεπτομέρεια που ήθελε καθορίσει η αρ¬ 
μόδια Τελωνειακή Αρχή για τη διευκόλυνση του ελέγχου. 

Αντί του βιβλίου αυτού μπορεί να χρησιμοποιείται το Βι¬ 
βλίο Αποθήκης της βιομηχανίας ή βιοτεχνίας που προ- 
βλέπεται από τον Κ.Β.Σ., υπό την προϋπόθεση ότι εμφανί¬ 
ζονται σ' αυτό όλα τα προαναφερθέντα στοιχεία. 

2. Να τηρούν Ειδικό Βιβλίο καταχώρησης ΣΔΕ, θεωρη¬ 
μένο από την αρμόδια Τελωνειακή Αρχή ελέγχου, στο 
οποίο θα καταχωρούν τα ΣΔΕ που αφορούν το παραλαμ- 
βανόμενο καύσιμο. 

3. Εντός τριμήνου από τη λήξη κάθε διαχειριστικού 
έτους και με βάση τα στοιχεία των τηρουμένων κατά τα 
παραπάνω βιβλίων, θα συντάσσεται και θα υποβάλλεται 


στην αρμόδια για την παρακολούθηση και τον έλεγχο Τε- 
λωνειακή Αρχή, κατάσταση, στην οποία θα εμφανίζεται η 
κίνηση της βιομηχανίας ή βιοτεχνίας κατά το έτος που 
έληξε (στοιχεία α, β, γ, και δ), καθώς και η ποσότητα του 
πετρελαίου εσωτερικής καύσης που δεν χρησιμοποιήθη¬ 
κε, ώστε αυτή να ληφθεί υπόψη για το επόμενο διαχειρι¬ 
στικό έτος. 

Η ίδια κατάσταση συντάσσεται και υποβάλλεται στο εν¬ 
διάμεσο του έτους διάστημα, αν η βιομηχανία ή βιοτεχνία 
παύσει να λειτουργεί και μάλιστα εντός μηνάς από την 
παύση των εργασιών. 

Σε περίπτωση μη υποβολής της παραπάνω κατάστα¬ 
σης, η αρμόδια Τελωνειακή Αρχή δύναται να αρνηθείτης 
περαιτέρω παράδοση πετρελαίου εσωτερικής καύσης με 
απαλλαγή από τον Ε.Φ.Κ. 

4. Να επιδεικνύουν τα παραληφθέντα καύσιμα σε κάθε 
ζήτηση της Τελωνειακής Αρχής ελέγχου, να διευκολύ¬ 
νουν οποιοδήποτε έλεγχο της Τελωνειακής Αρχής και να 
συμμορφώνονται μετις υποδείξεις της. 

5. Να ενημερώνουν άμεσα την Τελωνειακή Αρχή ελέγ¬ 
χου για κάθε παραλαβή καυσίμου. 

Άρθρο 5 

Προθεσμία για τη νόμιμη χρησιμοποίηση 

Η προθεσμία για τη νόμιμη χρησιμοποίηση του πετρε¬ 
λαίου εσωτερικής καύσης (0ΙΕ3ΕΕ), που παραλαμβάνε- 
ται με απαλλαγή από τον Ε.Φ.Κ. από τις δικαιούχους βιο¬ 
μηχανίες ή βιοτεχνίες, σύμφωνα με τους όρους και τις 
διατυπώσεις της παρούσας, ορίζεται ετήσια και μπορεί να 
παραταθεί από την αρμόδια Τελωνειακή Αρχή ελέγχου, 
ύστερα από αίτηση της δικαιούχου, για ένα επιπλέον 
έτος, εφόσον συντρέχουν οι λόγοι που, κατά την κρίση 
της Τελωνειακής Αρχής, δικαιολογούν τούτο. 

Άρθρο 6 

Έλεγχος για τη διαπίστωση της νόμιμης 
χρησιμοποίησης 

1. Το πετρέλαιο εσωτερικής καύσης (0ΙΕ3ΕΕ), που έχει 
παραληφθεί με τους όρους και διατυπώσει της παρού¬ 
σας, θεωρείται ότι χρησιμοποιήθηκε νόμιμα, εφόσον έλα¬ 
βε τον ειδικό προορισμό για τον οποίο παραλήφθηκε. 

2. Για τη διαπίστωση της νόμιμης χρησιμοποίησης, η 
αρμόδιαΤελωνειακή Αρχή ελέγχου μέσα σε ένα μήνα από 
της υποβολής της κατά την παράγραφο 3 του άρθρου 4 
της παρούσας κατάστασης ή, σε περίπτωση μη υποβο¬ 
λής, από της λήξεως της προβλεπόμενης από την παρά¬ 
γραφο αυτή τρίμηνης προθεσμίας για την υποβολή της, 
προβαίνει στον έλεγχο και επαλήθευση των στοιχείωντης 
κατάστασης σε σύγκριση με τα στοιχεία που η ίδια διαθέ¬ 
τει και με τις εγγραφές στα λογιστικά βιβλία και στοιχεία 
που τηρεί η υπόχρεη βιομηχανία ή βιοτεχνία. 

Ο έλεγχος γίνεται από την αρμόδια Τελωνειακή Αρχή 
ελέγχου με τη σύμπραξη υπαλλήλου της οικείας Υπηρε¬ 
σίας του Γ ενικού Χημείου του Κράτους, εφόσον απαιτού¬ 
νται ιδιαίτερες τεχνικές γνώσεις και η συμμετοχή τους 
κρίνεται από το Τελωνείο απαραίτητη για την αποτελε¬ 
σματικότερη διενέργεια του ελέγχου. 

3. Όμοιο έλεγχο μπορεί να ενεργεί η αρμόδια Τελωνει- 
ακή Αρχή ελέγχου σε κάθε περίπτωση, η δε βιομηχανία ή 
βιοτεχνία υποχρεούται να επιδεικνύει τα σχετικά βιβλία 
και στοιχεία που προβλέπονται από την παρούσα, καθώς 
και τις ποσότητες πετρελαίου εσωτερικής καύσης 

(ΟΙΕ3Ε1.) που βρίσκονται στην κατοχή της και δεν έχουν 
ενσωματωθεί σε ηλεκτρικούς μετασχηματιστές. 

4. Σε περίπτωση μη προσκόμισης των απαιτούμενων για 
τη διενέργεια του ελέγχου στοιχείων, θεωρείται ότι ολό¬ 
κληρη η ποσότητα του πετρελαίου εσωτερικής καύσης 
διατέθηκε σε άλλες χρήσεις χωρίς προηγούμενη άδεια 
της Τελωνειακής Αρχής και εφαρμόζονται τα οριζόμενα 
στις παραγράφους 6 και 7 του παρόντος άρθρου. 

5. Μετά τον έλεγχο διαπίστωσης της νόμιμης χρησιμο¬ 
ποίησης των ποσοτήτων του πετρελαίου εσωτερικής καύ¬ 
σης που παρελήφθησαν, συντάσσεται σχετική έκθεση, 
αντίγραφο της οποίας υποβάλλεται στην αρμόδια Τελω- 
νειακή Αρχή παραλαβήςεισαγωγής. Με βάση της έκθεση 
αυτή η Τελωνειακή Αρχή παραλαβήςεισαγωγής προέρ¬ 
χεται άμεσα στην τακτοποίηση των εκκρεμών παραστατι¬ 
κών και στην αποδέσμευση των εγγυήσεων που έχουν κα¬ 
τατεθεί. 

6. Εάν από τον έλεγχο διαπιστωθεί ότι το πετρέλαιο 
εσωτερικής καύσης δεν χρησιμοποιήθηκε για το σκοπό 
που παραλήφθηκε ή δεν βρίσκεται στην κατοχή της υπό¬ 
χρεης βιομηχανίας ή βιοτεχνίας, συντάσσεται ανάλογα 
σχετική έκθεση και αντίγραφό της υποβάλλεται στην αρ¬ 
μόδια Τελωνειακή Αρχή παραλαβήςεισαγωγής, η οποία 
προσδιορίζει το ποσό των φορολογικών επιβαρύνσεων 
μετά των προσαυξήσεων εκπρόθεσμης καταβολής που 
αναλογούν στην ποσότητα του πετρελαίου που δεν χρη¬ 
σιμοποιήθηκε νόμιμα. 

7. Ανεξάρτητα από την καταβολή των επιβαρύνσεων, 
επιφυλάσσεται και η εφαρμογή των περί λαθρεμπορίας 
διατάξεων του Ν. 2960/2001 “Εθνικός Τελωνειακός Κώδι¬ 
κας”, εφόσον συντρέχει προς τούτο περίπτωση. 

Άρθρο 7 

Τελικές διατάξεις 

ΟΙ υφιστάμενες εκκρεμότητες από 2.11.2001, θατακτο- 
ποιηθούν με βάση την παρούσα διαδικασία, χωριστά για 
κάθε έτος. 

Η ισχύς της παρούσας απόφασης αρχίζει από την ημε¬ 
ρομηνία της δημοσίευσης της στην Εφημερίδα της Κυβε- 
ρνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2003 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. Φ.337.1 /752537/Σ607 (4) 

Καθορισμός του αριθμού των μαθητών που θα εισαχθούν 
στα Ανώτατα Στρατιωτικά Εκπαιδευτικά Ιδρύματα 
(ΑΣΕΙ) και στις Ανώτερες Στρατιωτικές Σχολές Υπα- 
ξιωματικών (ΑΣΣΥ) κατά το ακαδημαϊκό έτος 2003- 
2004" 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

α. ΤοΝ. 1351/83 , άρθρα 1 και 4 "Περί εισαγωγής Σπου¬ 
δαστών στην Τριτοβάθμια Εκπαίδευση". 

β. Το ΝΔ 582/70 "Περί εισαγωγής στις Στρατιωτικές 
Σχολές μαθητών καθ'υπέρβαση" όπως αυτό τροποποιή¬ 
θηκε και συμπληρώθηκε με το Ν. 1297/82. 


γ. Το Ν. 1294/82, με το οποίο τροποποιήθηκε ο Ν. 
3298/53 "Περί Στρατιωτικής Σχολής Ευελπίδων". 

δ. Τους Οργανισμούς ΣΣΕ-ΣΝΔ-ΣΙ-ΣΣΑΣ-ΣΑΝ και ΣΜΥ- 
ΣΜΥΝ-ΣΤΥΑ-ΣΥΔ. 

ε. Το Ν.2913/2001 (άρθρο 6παρ. 1,2)(ΦΕΚ 102/Α) σύμ¬ 
φωνα με τον οποίο: 

(1) Στα ΑΣΕΙ και ΑΣΣΥ εισάγονται άνδρες και γυναίκες 

(2) Διαχωρίζονται οι Στρατιωτικές Σχολές - Τμήματα, 
ανάλογα με τα κατώτερα όρια επιδόσεων των αθλητικών 
αγωνισμάτων που πρέπει να επιτύχουν οι υποψήφιοι (ανε¬ 
ξάρτητα από φύλο) στις παρακάτω κατηγορίες : 

(α) Σχολές - Τμήματα με Βελτιωμένα Όρια Αθλητικών 
Επιδόσεων. 

1/ΣΣΕ/Όπλα 

2/ ΣΝΔ/Μάχιμοι,ΣΝΔ/Μηχανικοί 
3/ ΣΙ/Τμήμα Ιπταμένων 
4/ ΣΜΥ/Όπλα 

(β) Λοιπές Σχολές - Τμήματα με Μικρότερα Όρια Αθλη¬ 
τικών Επιδόσεων 
1/ΣΣΕ/Σώματα 
2/ ΣΙ/Τμήμα Μηχανικών 
3/ ΣΣΑΣ 
4/ΣΑΝ 

5/ ΣΜΥ/Σώματα 
6/ ΣΜΥΝ 
7/ ΣΤΥΑ,ΣΥΔ,ΣΙΡ 

στ. Το Ν.2362/95, άρθρο 22 παράγραφος 3 εδάφιο α’ 
(ΦΕΚ 247 Α/27-11-95). 

ζ. Το Ν. 1481/1984, άρθρο 31 παράγραφος 1 "Οργανι¬ 
σμός Υπουργείου Δημόσιας Τάξης" (ΦΕΚ 152Α') όπως 
αντικαταστάθηκε με το Ν. 2018/92, άρθρο 1 (ΦΕΚ Α'33) 
η. Τις διατάξεις του άρθρου 29Ατου Ν. 1558/85, όπως 
αυτό προστέθηκε με το άρθρο 27 του Ν. 2081/92 και τρο¬ 
ποποιήθηκε με το άρθρο 1 του Ν. 2469/97 (4.38). 
θ. Το Ν. 2552/97, άρθρο 12 (ΦΕΚ 266Α/24-12-97). 
ι. Τον Ν. 2525/97, άρθρο 2 παρ. 1 και 7 (ΦΕΚ 188 τεύ¬ 
χος Α') 

ια. Τον Ν. 2738/99, άρθρο 20 παρ. 20 (ΦΕΚ 980, τεύ¬ 
χος Α') 

ιβ. Την 1100383/1330/Α006/31.10.2001 ΚοινήΑπόφαση 
του Πρωθυπουργού και του Υπουργού Οικονομικών "Κα¬ 
θορισμός Αρμοδιοτήτων των Υφυπουργών Οικονομικών" 
(ΦΕΚ 1485 Β'/31.10.2001) 

ιγ. Το Π.Δ. 81/2002 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών" (ΦΕΚ Α'57) 
ιδ. Τη Φ. 306/46/329387/Σ. 1139/1,8.2002/ΓΕΕΘΑ/ΔΣΛ 
ιε. Τη Φ. 337/6/02//Σ. 1833/9.8.2002/ΓΕΝ/Β 1/11 
ιστ. Το με Αρ. Πρωτ. 6508/8/21-δ/13.8.2002/ΕΛ.ΑΣ 
ιζΤη Φ. 337/ΕΠ.815799/Σ. 173/31.10.2002/ΓΕΑ/Δ1 /2 
ιη. Τη Φ. 337/20/340065/Σ. 792/11.11.2002/ΓΕΣ/ΔΟΡ/3Α 
ιθ. Ότι από τις διατάξεις της παρούσης προκαλείται δα¬ 
πάνη σε βάρος του Κρατικού Προϋπολογισμού ύψους 
5.400.000 Ευρώ περίπου κατά το οικονομικό έτος 2003, 
7.900.000 Ευρώ περίπου κατά το οικονομικό έτος 2004, 
15.400.000 Ευρώ περίπου κατά το οικονομικό έτος 2005, 
18.700.000 Ευρώ περίπου κατά το οικονομικό έτος 2006, 
29.250.000 Ευρώ περίπου κατά το οικονομικό έτος 2007, 
26.300.000 Ευρώ περίπου κατά το οικονομικό έτος 2008. 
Η εν λόγω δαπάνη θα καλυφθεί για μεν το τρέχον οικονο¬ 
μικό έτος 2003 από τις πιστώσεις που έχουν εγγράφει 
στον Προϋπολογισμό του ΥΠΕΘΑ {Ειδ. Φορείς 11-200, 
(ΚΑΕ ομάδας 0400 και ΚΑΕ 1231, 1411, 1421.0821,1422, 

1423, 1424,1431,1439,1699),Ε.Φ: 11-300 (ΚΑΕ: 0415, 
0421, 0424, 0414, 0433, 0411, 0462, 0439, 0721, 1411, 
1421, 1422,1423,1511,1512,0831),Ε.Φ:11-410(ΚΑΕ ομά¬ 
δας 0400, 1411, 0821,1511,1325,1421,1423)} και με με¬ 
ταφορά πιστώσεων ύψους 3.000 Ευρώ από τον προϋπο¬ 
λογισμό του Υπουργείου Δημόσιας Τάξης (Ειδ. Φορέας 
43-110,ΚΑΕ: 0881) στον προϋπολογισμό του ΥΕΘΑ, για 
δε τα επόμενα οικονομικά έτη από τις πιστώσεις που θα 
εγγράφονται προς το σκοπό αυτό στους ανωτέρω Προϋ¬ 
πολογισμούς, αποφασίζουμε: 

Άρθρο 1 

1. Ο αριθμός των μαθητών που θα εισαχθούν στα Ανώ¬ 
τατα Στρατιωτικά 

Εκπαιδευτικά Ιδρύματα (ΑΣΕΙ) κατά το ακαδημαϊκό 
έτος 2003-2004, καθορίζεται όπως παρακάτω : 

Α/Α ΣΧΟΛΕΣ-ΣΧΟΛΕΣ-ΤΜΗΜΑΤΑ ΑΡΙΘΜΟΣ ΕΙΣΑΚΤΕΩΝ 


1 . 

ΣΤΡΑΤΙΩΤΙΚΗ ΣΧΟΛΗ 

ΕΥΕΛΠΙΔΩΝ (ΣΣΕ) 



α. ΟΠΛΑ 

220 


β. ΣΩΜΑΤΑ 

40 

2. 

ΣΧΟΛΗ ΝΑΥΤΙΚΩΝ ΔΟΚΙΜΩΝ (ΣΝΔ) 



α. ΜΑΧΙΜΟΙ 

35 


β. ΜΗΧΑΝΙΚΟΙ 

18 

3. 

ΣΧΟΛΗ ΙΚΑΡΩΝ (ΣΙ) 



α. ΙΠΤΑΜΕΝΟΙ 

100 


β. ΜΗΧΑΝΙΚΟΙ 

40 

4. 

ΣΤΡΑΤΙΩΤΙΚΗ ΣΧΟΛΗ ΑΞΙΩΜΑΤΙΚΩΝ 
ΣΩΜΑΤΩΝ (ΣΣΑΣ) 



α. ΙΑΤΡΙΚΟ 

69 


β. ΟΔΟΝΤΙΑΤΡΙΚΟ 

10 


γ. ΦΑΡΜΑΚΕΥΤΙΚΟ 

12 


δ. ΚΤΗΝΙΑΤΡΙΚΟ 

8 


ε. ΣΤΡΑΤΟΛΟΓΙΚΟ 

5 


στ. ΟΙΚΟΝΟΜΙΚΟ 

44 

5. 

ΣΧΟΛΗ ΑΞΙΩΜΑΤΙΚΩΝ 



ΝΟΣΗΛΕΥΤΙΚΗΣ (ΣΑΝ) 

50 


2. Στον οριζόμενο αριθμό εισακτέων των Σχολών της 
παραγράφου 1 του παρόντος άρθρου περιέχονται και οι 
εξής ειδικές κατηγορίες με τα αντίστοιχα ποσοστά : 

α.Του ΝΔ 582/70 σε ποσοστό 25% του αριθμού των ει¬ 
σακτέων της Γενικής Σειράς. 

β. Του Ν. 1297/82 σε ποσοστό 10% του αριθμού των ει¬ 
σακτέων της Γ ενικής Σειράς. 

γ. Του Ν. 1294/82 σε ποσοστό 20% του αριθμού των ει¬ 
σακτέων της Γ ενικής Σειρά και μόνο για την Στρατιωτική 
Σχολή Ευελπίδων (ΣΣΕ). 

δ. Του Ν. 2552/97 σε ποσοστό 3% του αριθμού των ει¬ 
σακτέων της Γ ενικής Σειράς. 

3. Κενές θέσεις της ειδικής κατηγορίας της υποπαρα- 
γράφου 2ατουπαρόντος άρθρου καλύπτονται από τη Γε¬ 
νική Σειρά επιτυχίας .Κενές θέσεις της ειδικής κατηγο¬ 
ρίας της υποπαραγράφου 2β του παρόντος άρθρου κα¬ 
λύπτονται από την ειδική κατηγορία της υποπαραγράφου 
2α του ιδίου άρθρου. Τυχόν κενές θέσεις της υποπαρα- 
γράφου 2γ παρόντος καλύπτονται ως εξής : 

α. 65% από τη Γ ενική σειρά εισακτέων 

β. 25% από τις ειδικές κατηγορίες του ΝΔ 582/70 

γ. 10% από την ειδική κατηγορία του Ν. 1297/82 

4. Κενές θέσεις της ειδικής κατηγορίας της υποπαρα- 
γράφου 2δτου παρόντος άρθρου σε κάθε περίπτωση δεν 
μεταφέρονται και δεν καλύπτονται από υποψηφίους οποι¬ 
οσδήποτε άλλης σειράς ή κατηγορίας. 


5. Δύο (2) θέσεις του Ιατρικού Τμήματος της ΣΣΑΣ δια¬ 
τίθενται για τις ανάγκες της Ελληνικής Αστυνομίας. 

Άρθρο 2 

1. Ο αριθμός μαθητών που θα εισαχθούν στις Ανώτερες 
Στρατιωτικές Σχολές Υπαξιωματικών (ΑΣΣΥ) κατά το ακα¬ 
δημαϊκό έτος 2003-2004 καθορίζεται όπως παρακάτω: 
Α/Α ΣΧΟΛΕΣ ΤΜΗΜΑΤΑ ΑΡΙΘΜΟΣ ΕΙΣΑΚΤΕΩΝ 


1 . 

ΣΧΟΛΗ ΜΟΝΙΜΩΝ ΥΠΑΞΙΩΜΑΤΙΚΩΝ 
ΣΤΡΑΤΟΥ Ξ Η ΡΑΣ(ΣΜΥ) 



α. ΟΠΛΑ 

240 


β. ΣΩΜΑΤΑ 

100 

2. 

ΣΧΟΛΗ ΜΟΝΙΜΩΝ ΥΠΑΞΙΩΜΑΤΙΚΩΝ 
ΝΑΥΤΙΚΟΥ (ΣΜΥΝ) 



α. ΕΙΔΙΚΟΤΗΤΕΣ ΑΌΜΑΔΟΣ 

99 


β. ΕΙΔΙΚΟΤΗΤΕΣ ΒΌΜΑΔΟΣ 

104 


γ. ΕΙΔΙΚΟΤΗΤΕΣ ΓΌΜΑΔΟΣ 

2. Στον οριζόμενο αριθμό εισακτέων των Σχολών της 
παραγράφου 1 του παρόντος άρθρου περιέχονται και οι 
εξής ειδικές κατηγορίες με αντίστοιχα ποσοστά : 

α. Του ΝΔ 582/70 σε ποσοστό 25% του αριθμού εισα¬ 
κτέων της Γενικής Σειράς. 

β. Του Ν. 1297/82 σε ποσοστό 10% του αριθμού των ει¬ 
σακτέων της Γ ενικής Σειράς. 

γ. Του Ν. 1513/85 (ΕΠΥ) σε ποσοστό 20% του αριθμού 
των εισακτέων της Γ ενικής Σειράς. 

δ. Του Ν. 2552/97 σε ποσοστό 3% του αριθμού των ει¬ 
σακτέων της Γ ενικής Σειράς 

3. Κενές θέσεις της ειδικής κατηγορίας της υποπαρα- 
γράφου 2α του παρόντος άρθρου καλύπτονται από τη Γ ε¬ 
νική Σειρά επιτυχίας .Κενές θέσεις της ειδικής κατηγο- 
ρίαςτης υποπαραγράφου 2βτου άρθρου 2 παρούσης κα¬ 
λύπτονται από την ειδική κατηγορία της υποπαραγράφου 
2α του ιδίου άρθρου. Τυχόν κενές θέσεις της υποπαρα- 
γράφου 2γ παρόντος άρθρου καλύπτονται από τη Γενική 
Σειρά επιτυχίας. Σε ότι δε αφορά ενδεχόμενες κενές θέ¬ 
σεις της ειδικής κατηγορίας της υποπαραγράφου 2δ του 
παρόντος άρθρου σε κάθε περίπτωση δεν μεταφέρονται 
και δεν καλύπτονται από υποψήφιους οποιοσδήποτε άλ¬ 
λης σειράς ή κατηγορίας. 

Αρθρο 3 

Ο αριθμός εισακτέων του άρθρου 1 παραγρ. 1 και άρ¬ 
θρου 2 παραγρ. 1 θα καλυφθεί κατά το 90% από όσους 
διαγωνιστούν το έτος 2003 στα μαθήματα της Γ Λυκείου 
που εξετάζονται σε εθνικό επίπεδο και κατά το 10% από 
όσους διαγωνίστηκαν στα μαθήματα αυτά στο προηγού¬ 
μενο έτος. 

Αρθρο 4 

Κατά τον υπολογισμό των ποσοστών των παραγράφων 
1,2,3 και 4 του άρθρου 1 και των παραγράφων 1,2 και 3 
του άρθρου 2 καθώς και του άρθρου 3 της παρούσης, τα 
κλασματικά υπόλοιπα από 0,5 και άνω, στρογγυλοποιού- 
νται προς τα άνω στην επόμενη μονάδα, ενώ τα κλασμα¬ 
τικά υπόλοιπα από 0,49 και κάτω στρογγυλοποιούνται 
προς τα κάτω, στην προηγούμενη μονάδα ή στο μηδέν.Ο 
παραπάνω τρόπος υπολογισμού δεν εφαρμόζεται εάν 
προκύπτει υπέρβαση ή μείωση του συνολικού αριθμού ει¬ 
σακτέων. 

Άρθρο 5 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από τη δημοσίευση της. 

Αθήνα 26 Φεβρουάριου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΓΕΩΡΓΙΟΣ ΦΛΩΡΙΔΗΣ ΓΙΑΝΝΟΣ ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΔΗΜΟΣΙΑΣ ΤΑΞΗΣ 

ΤΡΟΣ ΕΥΘΥΜΙΟΥ ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ.ΥΠΠΟ/ΓΝΟΣ/9130 (5) 

Σύσταση Επιτροπής του άρθρου 19παρ. 6 
του Ν. 3028/2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1) Του άρθρου 19του Ν. 3028/2002 "Για την προστασία 
των Αρχαιοτήτων και εν γένει της Πολιτιστικής Κληρονο¬ 
μιάς" (ΦΕΚΆ 153). 

2) Του άρθρου 29 Ατού Ν. 1558/1098 (ΦΕΚΆ 137 όπως 
προστέθηκε με το άρθρο 27 του Ν. 2081/1992 (ΦΕΚ Ά 
154) και αντικαταστάθηκε με το άρθρο 1 παρ. 2α του Ν. 
2469/1997 (ΦΕΚΆ38). 

3) Του Π .Δ. 81/2001 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών" (ΦΕΚ Β' 57). 

4) Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών "Κα¬ 
θορισμός αρμοδιοτήτων των Υφυπουργών Οικονομικών" 
(ΦΕΚ Β' 1485). 

5) Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Συνιστούμε Επιτροπή στην έδρα κάθε Νομού καιπρο- 
κειμένου για τον Νομό Αττικής στην έδρα των Νομαρχια¬ 
κών Διαμερισμάτων Αθηνών και Πειραιώς και των Νομαρ¬ 
χιακών Αυτοδιοικήσεων Ανατολικής και Δυτικής Αττικής, 
αποτελούμενη από τους: 

α) Ένα μέλος του κύριου προσωπικού του Νομικού Συμ¬ 
βουλίου του Κράτους (ΝΣΚ), του Γραφείου Νομικού Συμ¬ 
βούλου ή Δικαστικού Γραφείου της έδρας της Επιτροπής, 
προτεινόμενοαπότον Πρόεδρο του ΝΣΚ, ωςπρόεδρο. Εάν 
στην έδρα της Επιτροπής δεν υπάρχει κύριο προσωπικό 
του ΝΣΚ θα ορίζεται ως πρόεδρος μέλος του κυρίου προ¬ 
σωπικού του ΝΣΚ από τα υπηρετούντο σε γειτονικό Νομό. 

β) Τον Διευθυντή της οικείας Δημόσιας Οικονομικής 
Υπηρεσίας (ΔΟΥ). 

γ) Τον Διευθυντή της οικείας Κτηματικής Υπηρεσίας του 
Δημοσίου. 

δ) Τον Διευθυντή της αρμόδιας Περιφερειακής ή Ειδι¬ 
κής Περιφερειακής Υπηρεσίας του Υπουργείου Πολιτι¬ 
σμού. 

ε) Ένα Μηχανικό των Τεχνικών Υπηρεσιών της οικείας 
Νομαρχιακής Αυτοδιοίκησης, σε περίπτωση αποζημιώ- 
σεως, κατά τα παραπάνω, για ακίνητο εντός σχεδίου πό- 
λεως ή εντός ορίων νομίμως υφισταμένου οικισμού, ή ένα 
Γεωπόνο της Διεύθυνσης Γεωργίας της οικείας Νομαρ¬ 
χιακής Αυτοδιοίκησης, σε περίπτωση αποζημιώσεως, κα¬ 
τά τα παραπάνω, για ακίνητο εκτός σχεδίου πόλεως ή 
εκτός των ορίων νομίμως υφισταμένου οικισμού. 


Με την απόφαση συγκροτήσεως της κάθε Επιτροπής 
ορίζονται και οι νόμιμοι αναπληρωτές των ανωτέρω, κα¬ 
θώς και ο Γραμματέας της Επιτροπής και ο νόμιμος ανα¬ 
πληρωτής του, που θα είναι υπάλληλος του ΥΠΠΟ. 

Η θητεία της Επιτροπής είναι πενταετής και λήγει την 
31 η Δεκεμβρίου του πέμπτου από του ορισμού της έτους. 
Σε περίπτωση που κατά την λήξη της θητείας δεν έχει εκ- 
δοθεί απόφαση ορισμού νέας Επιτροπής, η προηγουμέ- 
νη λειτουργεί νομίμως μέχρι ένα τρίμηνο ακόμη. 

2. Η επιτροπή είναι αρμόδια: 

α) να γνωμοδοτεί ως προς το εάν συντρέχει περίπτωση 
καταβολής αποζημίωσης κατά τις παραγράφους 1 έως 5 
και 10 του άρθρου 19του Ν. 3028/02 και σύμφωνα μετά 
οριζόμενα στην παρούσα απόφαση. 

β) να γνωμοδοτεί ως προς το ύψος της, κατά τις παρα¬ 
γράφους 1 έως 5 και 10 του άρθρου 19 του Ν. 3028/02, 
αποζημίωσης και σύμφωνα με τα οριζόμενα στην παρού¬ 
σα απόφαση. 

γ) Η αυτή Επιτροπή αποφαίνεται και για την αποζημίω¬ 
ση για τις τυχόν επελθούσες βλάβες του ακινήτου εξαι- 
τίας ανασκαφών και των συναφών με αυτές εργασιών. 

3. Διαδικασία γνωμοδοτήσεως 

Η Υπηρεσία του ΥΠΠΟ, στην οποία έχει υποβληθεί η 
σχετική αίτηση, παραπέμπει τον σχετικό φάκελο στο 
Γραμματέατης αρμοδίας κατά τόπον Επιτροπής. 

Ο Γ ραμματέας, αφού διαπιστώσει την πληρότητα του 
φακέλου, ειδοποιεί σχετικά τον Πρόεδρο. 

Η Επιτροπή συγκαλείται από τον Πρόεδρο μία φορά 
τουλάχιστον ανά εξάμηνο, εφόσον υπάρχουν εκκρεμείς 
αιτήσεις. Η Επιτροπή γνωμοδοτεί σύμφωνα με τις διατά¬ 
ξεις που διέπουντα συλλογικά όργανα του Δημοσίου, με¬ 
τά από αυτοψία στο οικείο ακίνητο. 

4. Για την έκδοση της γνωμοδότησης της Επιτροπής 
λαμβάνονται υπόψη: 

α. Ο περιορισμός ή η στέρηση της κατά προορισμό νό¬ 
μιμης χρήσης του όλου ή τμήματος ενός εκτός σχεδίου 
κειμένου ακινήτου, όταν είναι ουσιώδης, ήτοι όταν συνέ¬ 
πεια αυτού επέρχεται εκμηδένιση της εκμεταλλεύσεως 
του ακινήτου, ή ουσιωδώς μειούται η εκμετάλλευση, χρή¬ 
ση και απόδοση αυτού. 

β. Ο περιορισμός ή η στέρηση της κατά προορισμό νό¬ 
μιμης χρήσης του όλου ή τμήματος ενός ακινήτου, όταν 
είναι προσωρινός, ήτοι όταν προβλέπεται να διαρκέσει 
μέχρι της λήξεως διενεργουμένου, ή προγραμματιζόμε- 
νου αρχαιολογικού έργου και πάντως όχι πέραν της πε¬ 
νταετίας σε κάθε περίπτωση. 

γ. Ο περιορισμός ή η στέρηση της κατά προορισμό νό¬ 
μιμης χρήσης του όλου ή τμήματος ενός ακινήτου, όταν 
αυτός είναι οριστικός, ήτοι όταν αυτός διαρκεί πέραν της 
πενταετίας. 

Και οι δύο ως άνω περιπτώσεις τελούν υπό την επιφύ¬ 
λαξη της εφαρμογής της παρ. 7 του άρθρου 19 του Ν. 
3028/2002. 

δ. Στον αρχικό προσδιορισμό της αποζημιώσεως η Επι¬ 
τροπή γνωμοδοτεί και για τη σχέση της αποζημιώσεως 
που θα καταβληθεί κατά τον πιθανολογούμενο χρόνο πε¬ 
ριορισμού ή στέρησης της χρήσεως και της αποζημιώσε¬ 
ως σε περίπτωση απαλλοτριώσεως. 

ε. α) για μεν τα εκτός σχεδίου πόλεως ή νομίμως υφι¬ 
σταμένων οικισμών ακίνητα, το είδος του ακινήτου (ποτι¬ 
στικό, ξερικό, πεδινό, ημιορεινό, καλλιεργούμενο ή μη 
κ.λ.π.), το είδος της προβλεπόμενης ή της συνήθους για 
την περιοχή καλλιέργειάςτου, η μέση στρεμματική από- 

δόση των γειτονικών ομοειδών ακινήτων, η αποδοτικότη- 
τα και εν γένει παραγωγικότητα της περιοχής, τυχόν φο¬ 
ρολογικές δηλώσεις ή άλλα στοιχεία προσκομιζόμενα 
από τον ιδιοκτήτη, από τα οποία να προκύπτει το δηλωθέν 
ή και προερχόμενο από το ακίνητο αυτό εισόδημα, οι 
ισχύοντες πίνακες αντικειμενικής φορολόγησης αγροτι¬ 
κών εισοδημάτων του οικείου νομού, τους πίνακες αντι¬ 
κειμενικών αξιών των ΔΟΥ για τα εκτός σχεδίου ακίνητα 
της περιοχής, τους ετήσιους πίνακες του ΕΛΓΑ για ασφα¬ 
λιστική κάλυψη γεωργικών προϊόντων κ.λ.π. 

β) για δετά εντός σχεδίου πόλεως ή νομίμως υφισταμέ¬ 
νων οικισμών ακίνητα, το είδος του ακινήτου (κατοικία, 
γραφείο ή κατάστημα, βιομηχανική περιοχή κ.λ.π.), η 
αντικειμενική ή αγοραία μισθωτική αξία του, η εμπορική 
αξία του, τυχόν φορολογικές δηλώσεις ή άλλα στοιχεία 
προσκομιζόμενα από τον ιδιοκτήτη, από τα οποία να προ¬ 
κύπτει το δηλωθέν ή και προερχόμενο από το ακίνητο αυ¬ 
τό εισόδημα, οι πίνακες αντικειμενικών αξιών των ΔΟΥ για 
ακίνητα της περιοχής κ.λ.π. 

γ) Επίσης λαμβάνεται υπόψη και η ιδιότητα του ακινή¬ 
του ως μνημείου, εφόσον αυτή συντρέχει. 

στ. Δεν θεμελιώνεται δικαίωμα για την αποζημίωση της στέ¬ 
ρησης χρήσης ακινήτου, στο οποίο διενεργείται ανασκαφή 
εν όψει εκτελέσεως έργου, για το οποίο έχει ή πρόκειται να 
χορηγηθεί άδεια κατόπιν αιτήματος του ιδιώτου - ιδιοκτήτου, 
κατά το πρώτο έτος διενεργείας της ανασκαφής. 

ζ. Δεν υπολογίζεται στον χρόνο στερήσεως χρήσεως το 
τρίμηνο σύμφωνα με την παράγραφο 4 του άρθρου 9 του 
Ν.3028/2002. 

5. Είδος και τρόπος καταβολής της αποζημίωσης 

Για την καταβολή αποζημίωσης η Επιτροπή επιστρέφει 
τον φάκελο με αντίγραφο της γνωμοδοτήσεώς της στην 
αρμόδια υπηρεσία του Υπουργείου Πολιτισμού, προς έκ¬ 
δοση της σχετικής αποφάσεως. 

Προκειμένου περί διενέργειας ανασκαφής, σε ιδιωτικό 
ακίνητο από το Δημόσιο, η αποζημίωση μπορεί να βαρύνει 
τον προϋπολογισμό του σχετικού έργου. Εάν η ανασκαφή 
διεξάγεται από άλλον φορέα εκτόςτου Δημοσίου, εφαρμό¬ 
ζεται η παράγραφος 16του άρθρου 36του Ν. 3028/2002. 

Η αποζημίωση, όταν καταβάλλεται σε χρήμα, χορηγεί¬ 
ται για το χρονικό διάστημα της στερήσεως εφάπαξ, με 
δυνατότητα και τμηματικής καταβολής. 

Γ ια την είσπραξη της αποζημίωσης από τους δικαιού¬ 
χους, απαιτείται η υποβολή πλήρων νομιμοποιητικών 
στοιχείων, ως ιδιοκτητών του ακινήτου, ή και δικαιούχων 
της αποζημιώσεως. Τα στοιχεία αυτά δεν μπορούν να 
αντικατασταθούν από υπεύθυνη δήλωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ. ΦΛΩΡΙΔΗΣ Ε. ΒΕΝΙΖΕΛΟΣ 


( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στην Δούνια Γεωργία του Νικολάου. 

Ο ΝΟΜΑΡΧΗΣΑΘΗΝΩΝ 

Με την 171/19.2.2003 απόφαση του Νομάρχη Αθηνών 
που εκδόθηκε σύμφωνα με τις κείμενες διατάξεις χορη¬ 
γείται άδεια άσκησης επαγγέλματος Κοινωνικού Λειτουρ¬ 
γού στην Δούνια Γεωργία του Νικολάου. 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

(7) 

Χορήγηση άδειας άσκησης επαγγέλματος Κοινωνικού 
Λειτουργού στη Τσαμάίδη Μαρία του Παναγιώτη. 

Ο ΝΟΜΑΡΧΗΣΑΘΗΝΩΝ 

Με την 3640/19.2.2003 απόφαση του Νομάρχη Αθηνών 
που εκδόθηκε σύμφωνα με τις κείμενες διατάξεις χορη¬ 
γείται άδεια άσκησης επαγγέλματος Κοινωνικού Λειτουρ¬ 
γού στην Τσαμάίδη Μαρία του Παναγιώτη. 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Κωνσταντίνου Παναγιώτα του Χαρα- 
λάμπου. 

Ο ΝΟΜΑΡΧΗΣΑΘΗΝΩΝ 

Με την 187/19.2.2003 απόφαση του Νομάρχη Αθηνών 
που εκδόθηκε σύμφωνα με τις κείμενες διατάξεις χορη¬ 
γείται άδεια άσκησης επαγγέλματος Κοινωνικού Λειτουρ¬ 
γού στην Κωνσταντίνου Παναγιώτα του Χαραλάμπου. 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

(9) 

Χορήγηση άδειας άσκησης επαγγέλματος Κοινωνικού 
Λειτουργού στην Μηνογιάννη Γκαϊδατζή Ζίβκα του 
Σωκράτη. 

Ο ΝΟΜΑΡΧΗΣΑΘΗΝΩΝ 

Με την 3826/19.2.2003 απόφαση του Νομάρχη Αθηνών 
που εκδόθηκε σύμφωνα με τις κείμενες διατάξεις χορη¬ 
γείται άδεια άσκησης επαγγέλματος Κοινωνικού Λειτουρ¬ 
γού στην στην Μηνογιάννη Γκαϊδατζή Ζίβκατου Σωκράτη. 

Ο Νομάρχης 
ΙΩΑΝΝΗΣ ΣΓΟΥΡΟΣ 




2636-2640 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ <3Β * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙπΙΙρ: νννννν.θί.9Γ - β-ιτΐ3ίΙ: \λ/θ 6 ιτι 351 θγ @ θΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54 100 
ΠΕΙΡΑΙΑΣ -Ευριπίδου 63 -Τ.Κ. 185 32 
ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο - Τ.Κ. 450 44 
ΚΟΜΟΤΗΝΗ - Δημοκρατίας 1 - Τ.Κ. 691 00 
ΛΑΡΙΣΑ - Διοικητήριο - Τ.Κ. 411 10 


(2310)423 956 ΗΡΑΚΛΕΙΟ - Πλ. Ελευθερίας 1 -Τ.Κ. 711 10 (2810) 396223 

ΛΕΣΒΟΣ - Πλ. Κωνσταντινουπόλεως 

(2610) 638 109 Τ.Κ. 811 00 Μυτιλήνη (22510) 46 888/47 533 

(26510) 87215 ΒΟΛΟΣ - Ν. Γάτσου 20 - 2ας Νοεμβρίου 

(25310) 22 858 Τ.Κ. 383 33 (24210) 31435-36 

(2410) 597449 ΚΟΖΑΝΗ - Πνευματικό Κέντρο - Τ.Κ. 501 00 (24610) 50126 


ΚΕΡΚΥΡΑ -Σαμαρά 13-Τ.Κ. 491 00 


(26610) 89 127/89 120 ΚΑΛΑΜΑΤΑ - Διοικητήριο - Τ.Κ.241 00 


(27210) 23333 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΓΟ 

θυΐΌ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












































